Op ‘n nuwe pad – toortsie.com
Maart 2, 2017 Maart 2, 2017 ~ Toortsie
Ja, dit is nou al ou nuus in die nuwe koerant, maar ons het mos nou ‘n nuwe roete ingeslaan, of eerder, wat ons blyplek aanbetref het ons ‘n nuwe roete ingeslaan. (The Daily Post: The Road Taken)
Dis vir my interessant dat die bloginskrywings wat ek nou al gelees het oor hierdie onderwerp, meestal dui na ‘n nuwe, rustige pad, meer na die natuur toe.
Ek woon nou in my dorpshuis, my goed is amper klaar uitgepak. As ek nou vandag mooi vasbyt en nie té aandagafleibaar is nie, behoort ek teen vanaand amper klaar te wees. My nuwe huis is weer huis!
Baie dinge het dieselfde gebly. Baie dinge het verander. Twee weke gelede sou ek op my bed sit en voëls en skape en lammers hoor. Ek sou uitkyk in my agtertuin. Waar ek nou sit, hoor ek voëls en voertuie wat verder af in die pad ry. Ek sien ‘n groot sementheining, hondebolle aan my kant wat nog nie opgetel is nie en die bure se dak!
Die staproete saam met my hond het ook verander. Skielik word die hele ekologie nie meer versteur deur ‘n lawwe hond nie, die hond is nou aan ‘n leiband, mooi netjies. Sy verkyk haar aan elke liewe hond in elke volgende erf. Het julle geweet op hoeveel verskillende maniere, toonhoogtes, wat nog alles, honde kan blaf? Party het ‘n diep stem, ander het amper geen stem, seker al hees geblaf, party moet nog leer blaf!
So dit klink nou baie negatief en dit sou beslis so klink as ek nou hier sou ophou skryf. Maar nee, dit is nie negatief nie.
Op hierdie pad wat ek nou volg, is daar meer mense, kan ‘n vriendin gou oorstap vir ‘n koppie koffie of ‘n vinnige geselsie. Op hierdie pad kan ek, as ek sien iemand voel ‘n bietjie af, gou ‘n boodskappie stuur, kom drink koffie. Dit kon ek natuurlik by my vorige huis ook doen, daar was net baie meer tyd nodig om dit te doen. Al is ek nie een wat elke dag in die winkels wil ronddwaal nie, is die winkels nou baie naby vir as jy skielik iets benodig. Ek ontmoet nuwe, dierbare, bure.
Hierdie is beslis ‘n nuwe, vreemde pad, maar ek sal hom stap. Gelukkig is dit nie die enigste pad wat ek stap nie en gaan ek steeds in die natuur kan kom, gaan ek steeds op ‘n baie gereelde basis die geleentheid hê om op ‘n plaas te kan gaan stap met sy uitgestrektheid, sy rustigheid.
Mooi loop! Geniet die pad wat jy stap voluit. Maak gebruik van elke geleentheid!
Die Vooraf en die Agterná:
Posted in Dorpslewe, soos gesien deur 'n plaasjapie	dorpslewe
‹ PreviousETERNAMENTA BLOG AWARDS: WINNERS
Next ›Is Banting ‘n vleiseetstorie?
15 thoughts on “Op ‘n nuwe pad”
Maart 2, 2017 om 7:54 vm
Sterkte vir jou op hierdie nuwe pad!
Maart 2, 2017 om 7:55 vm
Dankie. Nee wat, hy loop mooi! 😁
Maart 2, 2017 om 8:32 vm
So aan jou gedink toe ek my blog “seisoene” geskryf het. Hierdie nuwe pad is ook n nuwe seisoen vir jou. Soos jy se nie noodwendig sleg nie. Eintlik n ontdekkingstog vir jou. Lekker stap.
Maart 2, 2017 om 8:45 vm
Absoluut ‘n nuwe seisoen!
Maart 2, 2017 om 9:26 vm
Geniet dit vreeslik!
Maart 2, 2017 om 9:49 vm
Jesus stap saam 🙂
Maart 2, 2017 om 10:12 vm
Maart 2, 2017 om 11:28 vm
Dis nou ook weer ‘n nuwe lewe,Toortsie.Geniet dit!
Maart 2, 2017 om 11:29 vm
Maart 2, 2017 om 2:02 nm
Lekker stap. Jou positiwiteit maak dit makliker vir jou
Maart 2, 2017 om 2:11 nm
Ja wat. Die lewe gaan aan. Xx
Maart 2, 2017 om 3:33 nm
Naby die see Toortsie? Hoop daar is natuurgeluide en nie net trêffic nie. Lekker nesskop. Daai mooi kamer kort net n blog of groen tak. 🙂
Maart 2, 2017 om 3:42 nm
30 km van die see af 🙂
Maart 5, 2017 om 12:36 nm
Lekker stap… honde bolle en al!! 😉
Julie 1, 2017 om 2:16 nm
Knapgedaan hoop die nuwe huis woon lekker x